Eripol - Biquipedia, a enziclopedia libre

# Eripol

### De Biquipedia

l'Eripol
l'Eripol.
Comunidat autonoma | Aragón
Probinzia | Uesca
Redolada | Sobrarbe
Codigo postal | 22348
Monezipio | Barcabo
Altaria | 921 m.
Distanzia | 80 km ent'á Uesca 12 Km ent'á Barcabo 23 Km enta l'Aínsa
Poblazión | 11 ab. (2005)

Ista fuella ye escrita en baixo sobrarbés.

l'Eripol ye uno lugar d'o monezipio de Barcabo, en o Sobrarbe. A suya poblazión yera de 11 abitants en a zaguera rezensada que hi fión.

Iste lugar yera titular d'uno castiello que dominaba ra altiplana d'o Biello Sobrarbe e ros trangos d'a siarra d'Olsón por a suya ubicazión estratechica á l'alto d'o collau de l'Eripol

A chicorrona ilesia de l'Eripol, s'alza en o puesto más alto d'o lugar.

D'ista antiga fortificazión no se'n troban si que belas trazas de parez endazaga de l'autual ilesia.

A ilesia ye chicolona como tot en iste nuclio, e estió construyida en a suya forma autual en meyas d'o sieglo XVI (añadas 1559-1560), cuan por mal estau de ra biella ilesia de San Antón, autualment desaparexida, s'abión de recuperar os cultos á ra present. A nao tien forma de cruz latina, con altars laterals e una sacristía afechada tardanament ta l'altar prenzipal.

O bico antigo d'o lugar fa puyada ent'a ilesia e ro castiello, e ye destacable ra ruralidat de tod' él, con a conserbazión de á sabelas trazas de l'arquiteutura popular d'ista redolada. Son carauteristicas as carreras empedradas encara á l'autualidat, e bellas suportaladas con arcadas e patios d'as casas d'o lugar.

Una carrera de l'eripol, con os suyos empedraus tradizionals.
A suportalada tradizional d'una de ras casas de l'Eripol.

## [editar] Fiastas

- Día lunes de Pentecostés (chunio); como en atros lugars d'a redolada, romería ent'o santuario de Santa María dera Noguera.

- 13 d'agosto; Fiasta Mayor.

Categorías: Articlos en Sobrarbe | Lugars de Uesca | Lugars de Sobrarbe

##### Views

- Articlo
- Descusión
- Bersión autual

##### Mirar